മഡോണ ആന്റ് ചൈൽഡ് വിത്ത് റ്റു മ്യൂസിഷൻ ഏയ്ഞ്ചൽസ്

1514-15 നും ഇടയിൽ അല്ലെങ്കിൽ 1515-16 നും ഇടയിൽ ചിത്രീകരിച്ചതാകാമെന്നു കരുതുന്ന അന്റോണിയോ ഡാ കോറെജ്ജിയോ ചിത്രീകരിച്ച ഒരു എണ്ണച്ചായാചിത്രമാണ് മഡോണ ആന്റ് ചൈൽഡ് വിത്ത് റ്റു മ്യൂസിഷൻ ഏയ്ഞ്ചൽസ്.

 ചരിത്രം  
ചിത്രത്തിന്റെ പുറകിൽ ഫ്ലോറൻസിലെ ഗ്രാൻഡ്-ഡുക്കൽ ഗാലറിയുടെ പതിനാറാം നൂറ്റാണ്ടിലെ മോണോഗ്രാം കാണപ്പെടുന്നു. 2523 എന്ന തിരിച്ചറിയൽ നമ്പർ കാണിക്കുന്ന  ഈ ചിത്രം  അക്കാലത്ത് ഗാലറിയുടെ കൈവശമുള്ള പട്ടികകളിലൊന്നും ഉൾപ്പെടുത്തിയിട്ടില്ല.  പതിനേഴാം നൂറ്റാണ്ടിലെ  ചിത്രസംഗ്രഹ പട്ടികകളിലൊന്നിലും  ഈ രചനയെ  വ്യക്തമായി കണ്ടെത്താൻ‌ കഴിയില്ല.  എങ്കിലും    അന്ന മരിയ ലൂയിസ ഡി മെഡിസി 1691-ൽ ഇലക്‌ടർ‌ പാലറ്റൈൻ‌ ജോൺ‌ വില്യവുമായുള്ള   വിവാഹശേഷം ഡ്യൂസെൽ‌ഡോർഫിലേക്ക്‌ കൊണ്ടുവന്ന  ചിത്രമായിരിക്കാം എന്ന് ഊഹിക്കപ്പെടുന്നു .  1717 ൽ ജോൺ  വില്യം മരിച്ചതിനുശേഷം ഈ ചിത്രം  ഫ്ലോറൻസിലേക്ക് തിരികെ കൊണ്ടുവരപ്പെട്ടു.  ഈ ചിത്രത്തെക്കുറിച്ചുള്ള  ആദ്യത്തെ ഔദ്യോഗിക പരാമർശം 1798-ൽ  ഫ്ലോറൻസ് ഗാലറിയുടെ  ചിത്രസംഗ്രഹപ്പട്ടികയിലാണുള്ളത്.  മഹാന്മാരായ ഇറ്റാലിയൻ  കലാകാരന്മാർക്കായി നീക്കി വെച്ച   സലാ ഡേ മാസ്ട്രി  ഇറ്റാലിയാനി എന്ന ഹാളിലാണ്  ഈ ചിത്രം എന്ന  വിവരവും അതിലുണ്ട്, 19-ആം നൂറ്റാണ്ടിന്റെ പകുതി വരെ ചിത്രം അവിടെത്തന്നെ  കാണപ്പെട്ടു.  പതിനെട്ടാം നൂറ്റാണ്ട് മുതൽ ചിത്രത്തിന്റെ  നിരവധി പകർപ്പുകൾ ഉണ്ടായെന്നത്  അതിന്റെ ജനപ്രീതിക്കു സാക്ഷ്യം വഹിക്കുന്നു.  പിന്നീടെപ്പോഴോ ഇതൊരു   ടിഷ്യൻ ചിത്രമാണെന്ന  ശങ്ക ഉയർന്നിരുന്നു. പക്ഷേ ജിയോവന്നി മൊറേലി ഈ ചിത്രം  യുവ കൊറെജ്ജിയോയുടെ ആദ്യകാല സൃഷ്ടികളിലൊന്നാണെന്ന  നിഗമനത്തിലെത്തി.  "അതിസൂക്ഷ്മമായ രചനാ ശൈലിയും  വ്യക്തവും തിളക്കമുള്ളതുമായ നിറങ്ങളുടെ സാന്നിദ്ധ്യവും  നിഗമനത്തെ പിന്താങ്ങി .

ഗ്രന്ഥസൂചിക
  Giuseppe Adani, Correggio pittore universale, Silvana Editoriale, Correggio 2007. 

പുറത്തേക്കുള്ള കണ്ണികൾ

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
വർഗ്ഗം:കോറെഗിയോ മഡോണാസ്